Амплитудалы-жиіліктік сипаттама

Амплитудалы-жиіліктік сипаттама (Амплитудно-частотная характеристка, АЧХ; gain-frequency characteristic)
Құрылғының шығысындағы сигналдың амплитудалық көрсеткішінанықтайды немесе берілетін сигналдың мүмкін болатын амплитудалық кірісімен салыстырғандағы байланыс арнасының сипаттамасы болып табылады. Сигналдың бұрмалану көрсеткіші өткізу жолағының еніне берілген өлшеу деңгейі бойынша анықталады (әдетте, ол 0,5). 
Амплитудалы-жиіліктік сипаттама құрылғы сызықты режімде жұмыс істегенде, оның шығысындағы сигнал амплитудасының тұрақты амплитудадағы кіріс синусоидалық сигналдың жиілігіне тәуелділігі. Егер құрылғы электр сигналдарын күшейтуге немесе таратуға арналса, онда оның амплитудалы-жиіліктік сипаттамасы күшейту немесе тарату коэффициентінің жиілікке тәуелділігі бойынша анықталатын график түрінде беріледі. Бұл жағдайда абсцисса осіне жиілік (көбіне логарифмдік масштабта), ал ордината осіне күшейту немесе тарату коэффициенті (децибелмен берілуі мүмкін) салынады. Амплитудалы-жиіліктік сипаттама бойынша күшейткіштердің, сүзгілердің жиіліктік өткізу жолағын, сондай-ақ автоматты реттеу жүйелерінін орнықтылығын анықтауға болады.Қазақ тілі терминдерінің салалық ғылыми түсіндірме сөздігі: Электроника, радиотехника және байланыс. — Алматы: «Мектеп» баспасы, 2007
ISBN 9965-36-448-6

Дереккөздер

Санат:Электроника